אנדרסון פאאק

ברנדון פאאק אנדרסון (באנגלית: Brandon Paak Anderson; נולד ב-8 בפברואר 1986), המוכר כאנדרסון פאאק, הוא ראפר, זמר, מפיק מוזיקלי ורב-נגן אמריקאי מאוקסנארד שבקליפורניה.

== ראשית חייו ==
אנדרסון פאאק נולד במרכז הרפואי האזורי סנט ג'ון באוקסנארד, קליפורניה, ב-8 בפברואר 1986.<ref></ref> הוא ממורשת אפרו-אמריקאית וקוריאנית מעורבת.<ref></ref> אמו של אנדרסון נולדה בקוריאה הדרומית במהלך מלחמת קוריאה לאישה קוריאנית ולחייל אפרו-אמריקאי. בתחילה היא גודלה על ידי סבה וסבתה הקוריאנים, לפני שהוכנסה לבית יתומים ולאחר מכן אומצה על ידי משפחה אמריקאית שגרה בלוס אנג'לס.<ref></ref>

בגיל 7, היה פאאק עד לאביו המנוכר שתקף את אמו: "אחותי הקטנה ואני יצאנו מלפנים ואבי היה על גבי אמא שלי. היה דם ברחוב. הוא נעצר וזו הייתה הפעם האחרונה שראיתי אותו. אני חושב שהוא עשה זאת ארבע עשרה שנה".<ref></ref>

==קריירה==
פאאק החל להפיק מוזיקה מחדר השינה שלו כנער, בזמן שלמד בבית הספר התיכון פות'היל לטכנולוגיה. חוויותיו הראשונות מההופעות היו כמתופף בכנסיית משפחתו. פאאק הכיר את אשתו, סטודנטית למוזיקה מדרום קוריאה, בבית הספר למוזיקה.<ref></ref> בשנת 2011, לפני שפעל כמוזיקאי מצליח, פאאק עבד בחוות מריחואנה בסנטה ברברה. הוא פוטר ללא אזהרה והפך לחסר בית עם אשתו ובנו התינוק.<ref name="LAWcurious"></ref>

בשנת 2011, פאאק החל להרוויח תשומת לב בעולם המוזיקה בלוס אנג'לס כשעבד על אלבום הבכורה שלו. שאפיק חוסיין מסא-רא והראפר דאמפונדאד מלוס אנג'לס עזרו לפאאק להתאושש כלכלית מאיבוד עבודתו בסנטה ברברה בכך שהעסיקו אותו כעוזר, צלם וידאו, עורך, כותב ומפיק. ב-30 ביוני 2012 הוציא את מיקסטייפ הבכורה שלו, O.B.E. Vol. 1. בנוסף, הפך למתופף של משתתפת אמריקן איידול לשעבר, היילי ריינהארט .<ref name="LAWcurious2"></ref>

ב-27 בנובמבר 2013, פאאק הפיק והקליט מיני-אלבום גרסאות כיסוי בשם Cover Art. פאאק הושפע על ידי האמנים הלבנים של שנות ה-50 של המאה ה-20 שזכו להצלחה מסחרית על ידי חידוש שירים שנכתבו על ידי זמרי רית'ם אנד בלוז.<ref></ref> האלבום יצא על ידי הלייבלים העצמאיים Hellfyre Club ו-OBE.<ref></ref> בשנת 2014, היה פאאק למפיק הראשי של האלבום All You Can Do של המוזיקאי וואצקי והתארח בשלושה מתוך שישה עשר הרצועות שלו.

ב-28 באוקטובר 2014 הוציא פאאק את אלבום הבכורה שלו, Venice, בלייבלים OBE ו-Steel Wood. באותה השנה, הצטרף פאאק לזמרת ג'נה אייקו בסיבוב ההופעות שלה "Enter the Void". בשנת 2015, השתתף פאאק שישה שירים באלבומו של ד"ר דרה, Compton ושניים באלבומו של דה גיים, The Documentary 2.5.

בינואר 2016 הוציא את אלבום האולפן השני שלו, Malibu,<ref name=":0"></ref><ref name=":02"></ref> שזכה לשבחים רבים ממבקרי המוזיקה והגיע למקום השישי במצעד האלבומים העצמאיים של הבילבורד. מתוך האלבום יצא הסינגל "Come Down", המשלב גרסת קאבר בשפה האנגלית של "התקווה", ההמנון הלאומי של מדינת ישראל. השיר נבחר לאחד מה-50 שירים הטובים ביותר לשנת 2016 על ידי מגזין פיצ'פורק. בחודש צאת האלבום, חתם פאאק בלייבל אפטרמת' אנטרטיינמנט של ד"ר דרה.<ref></ref> באותה השנה, הוציא יחד עם המפיק נולדג' תחת הצמד נו-ווריז אלבום משותף בשם Yes Lawd!. בשנת 2017 קיבל האלבום Malibu מועמדות לפרס גראמי בקטגוריית "האלבום האורבני העכשווי הטוב ביותר". באותו הטקס, הועמד פאאק בקטגוריית "תגלית השנה".<ref></ref>

בשנת 2018, הסינגל "Til It's Over" של פאאק הוצג בפרסומת טלוויזיה חדשה שהוציאה חברת אפל. הפרסומת בוימה על ידי ספייק ג'ונז, בהשתתפות FKA twigs בקליפ, וקידמה את הרמקול החכם של אפל, HomePod. ב-16 בנובמבר 2018 הוציא את אלבום האולפן השלישי שלו, Oxnard, שזכה לביקורות חיוביות והגיע בשיאו למקום ה-11 במצעד הבילבורד 200.<ref></ref><ref></ref> באותה השנה, הוציא את הסינגל "Bubblin" שזיכה אותו בפרס גראמי הראשון שלו, בקטגוריית "ביצוע הראפ הטוב ביותר".

ב-12 באפריל 2019 הוציא פאאק את האלבום Ventura, שהגיע למקום הרביעי במצעד הבילבורד 200,<ref name="BB200"></ref> זכה לשבחים רבים ואף זכה בפרס גראמי בקטגוריית "אלבום ה-R&B הטוב ביותר" בטקס פרסי גראמי ה-62.<ref></ref> באותו הטקס, זכה השיר "Come Home" בהשתתפות אנדרה 3000 מתוך האלבום בקטגוריית "ביצוע ה-R&B הטוב ביותר".

ב-26 בפברואר 2021, פאאק והזמר האמריקאי ברונו מארס הודיעו כי הקימו להקה בשם "סילק סוניק" והכריזו על שם אלבום הבכורה שלהם, An Evening with Silk Sonic, הכולל הופעת אורח של בוטסי קולינס .<ref></ref> ב-6 במרץ, הוציאו את הסינגל המוביל מתוך האלבום, "Leave the Door Open".<ref></ref> באותה השנה, זכה שירו "Lockdown" בקטגוריית "ביצוע הראפ המלודי הטוב ביותר" בטקס פרסי גראמי ה-63.<ref></ref> ב-12 באפריל, הפך השיר "Leave the Door Open" לשירו הראשון שהגיע לצמרת מצעד הבילבורד הוט 100.<ref></ref>

בשנת 2023 תרם את קולו לסרט ההנפשה הקומי "טרולים 3: הקול טוב", שם דיבב את קולו של הנסיך די.

==דיסקוגרפיה==
=== אלבומי אולפן ===
* 2014: Venice
* 2016: Malibu
* 2018: Oxnard
* 2019: Ventura

=== אלבומים משותפים ===
* 2016: Yes Lawd! <small>(עם נולדג', כנו-ווריז)</small>
* 2021: An Evening with Silk Sonic <small>(עם ברונו מארס, כסילק סוניק)</small>
* 2024: Why Lawd? <small>(עם נולדג', כנו-ווריז)</small>

=== מיקסטייפים ===
*2012: O.B.E. Vol. 1
* 2012: Lovejoy

==קישורים חיצוניים==

* 

==הערות שוליים==

קטגוריה:אמני אינטרסקופ רקורדס
קטגוריה:זמרים אמריקאים
קטגוריה:ראפרים אמריקאים
קטגוריה:זוכי פרס גראמי
קטגוריה:אמריקאים שנולדו ב-1986